ai4bharat/Pralekha huggingface dataset:
संरक्षण मंत्रालय
जनरल बिपीन रावत यांच्या स्मरणार्थ युनायटेड सर्विस इन्स्टिट्यूशन ऑफ इंडिया संस्थेत अध्यासन केंद्राची सुरुवात
नवी दिल्ली, 15 मार्च 2022
चीफ ऑफ डिफेन्स स्टाफ दिवंगत जनरल बिपीन रावत यांच्या 65 व्या जयंतीच्या पूर्वसंध्येला भारतीय लष्कराने युनायटेड सर्विस इन्स्टिट्यूशन ऑफ इंडिया या संस्थेत रावत यांच्या स्मरणार्थ अध्यासन केंद्र सुरु केले.
नवी दिल्ली येथील साउथ ब्लॉक येथे आज झालेल्या कार्यक्रमात लष्करप्रमुख आणि सीओएससीचे कार्यकारी अध्यक्ष जनरल एमएम नरवणे यांनी यासंदर्भातील औपचारिक घोषणा केली. लष्कराचे उपप्रमुख लेफ्टनंट जनरल मनोज पांडे, हवाई दल उपप्रमुख एअरमार्शल संदीप सिंग, नौदल उपप्रमुख व्हॉईस अॅडमिरल एसएन घोरमडे सीआयएससी प्रमुख आणि एकात्मिक संरक्षण दल प्रमुख एअर मार्शल बी आर कृष्णा आणि डीसीओएएस  लेफ्टनंट जनरल एस के शर्मा यांची याप्रसंगी उपस्थिती होती. युनायटेड सर्विस इन्स्टिट्यूशन ऑफ इंडिया संस्थेचे संचालक मेजर जनरल बी.के. शर्मा  यांच्याकडे 5 लाख रुपयांचा धनादेश यावेळी सुपूर्द करण्यात आला. ही रक्कम अध्यासनाद्वारे नामनिर्देशित उमेदवाराला देण्यात येईल.
भारताच्या तिन्ही सैन्यदलांचे पहिले प्रमुख  म्हणून तसेच 27 वे लष्करप्रमुख म्हणून अतुलनीय कामगिरीचे प्रदर्शन करणारे दिवंगत जनरल बिपीन रावत भारतीय लष्कराच्या अत्यंत महत्त्वाच्या परिवर्तन प्रक्रियेत सहभागी होते. जनरल बिपीन रावत स्मृतीप्रीत्यर्थ सुरु होत असलेले हे अध्यासन संयुक्तता आणि एकात्मता या क्षेत्रांवर लक्ष केंद्रित करेल. हे अध्यासन म्हणजे जनरल रावत यांच्या कुशल नेतृत्वगुण आणि व्यावसायिकतेला वाहिलेली श्रद्धांजली आहे.
धोरणात्मक विचारांबाबत जनरल रावत यांचे विचार किती उत्कट होते आणि सैन्याच्या विविध थिंक टँकच्या कार्यात त्यांनी किती मोठ्या प्रमाणावर वेळ आणि उर्जा खर्च केली याची आठवण काढून आजच्या कार्यक्रमात लष्करप्रमुखांनी सांगितले की, रावत यांच्या 65 व्या जयंतीने सैन्याला त्यांच्या बौद्धिक संपदा विषयक संस्थांशी असलेले नाते अधिक दृढ करण्याची संधी दिली आहे. हे अध्यासन तिन्ही सेनादलांच्या ज्येष्ठ अधिकाऱ्यांसाठी तसेच राष्ट्रीय सुरक्षेच्या क्षेत्रात प्राविण्य असणाऱ्या सामान्य नागरिकांसाठी खुले आहे.S.Thakur/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 301
आरोग्य आणि कुटुंब कल्याण मंत्रालय
आतापर्यंत लसीच्या 48 कोटी मात्रा देऊन भारताच्या कोविड प्रतिबंधक लसीकरण मोहिमेने पार केला नवा टप्पा
गेल्या 24 तासांत, लसीच्या 60 लाखांहून अधिक मात्रा देण्यात आल्या
रोगमुक्तीचा दर सध्या 97.37% आहे
गेल्या 24 तासांत देशात 42,625 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या  एकूण बाधितांच्या संख्येच्या 1.29%
दैनंदिन पॉझिटीव्हिटी दर  गेल्या सलग 58 दिवसांपासून हा दर 5% पेक्षा कमी
नवी दिल्ली 04 ऑगस्ट 2021
भारतातील लसीकरण मोहिमेत देण्यात आलेल्या कोविड प्रतिबंधक लसीच्या मात्रांनी काल 48 कोटींचा मोठा टप्पा ओलांडला.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 56,83,682 सत्रांच्या आयोजनातून कोविड प्रतिबंधक लसीच्या एकूण 48,52,86,570 मात्रा देण्यात आल्या आहेत. गेल्या 24 तासांत, लसीच्या 62,53,741 मात्रा देण्यात आल्या.
या एकूण मात्रांमध्ये खालील मात्रांचा समावेश आहे:
|
|
HCWs
|
|
1st Dose
|
|
1,03,18,462
|
|
2nd Dose
|
|
79,00,794
|
|
FLWs
|
|
1st Dose
|
|
1,80,03,726
|
|
2nd Dose
|
|
1,14,89,972
|
|
Age Group 18-44 years
|
|
1st Dose
|
|
16,41,84,445
|
|
2nd Dose
|
|
98,50,898
|
|
Age Group 45-59 years
|
|
1st Dose
|
|
10,85,51,839
|
|
2nd Dose
|
|
4,06,01,807
|
|
Over 60 years
|
|
1st Dose
|
|
7,70,32,125
|
|
2nd Dose
|
|
3,73,52,502
|
|
Total
|
|
48,52,86,570
देशात 21 जून 2021 पासून कोविड-19 प्रतिबंधक लसीकरण मोहिमेच्या सार्वत्रिकीकरणाचा नवा टप्पा सुरु झाला. संपूर्ण देशात लसीकरण मोहिमेचा वेग वाढवत नेऊन मोहिमेच्या व्याप्तीचा विस्तार करण्यासाठी केंद्र सरकार कटिबद्ध आहे.
देशात महामारीच्या सुरुवातीपासून कोविडमुळे बाधित झालेल्यांपैकी 3,09,33,022 व्यक्ती यापूर्वीच कोविड-19 आजारातून पूर्णपणे बऱ्या झाल्या आहेत आणि गेल्या 24 तासांत 36,668 रुग्ण कोविड आजारातून बरे झाले. यामुळे एकूण रोगमुक्ती दर 97.37% झाला आहे.
भारतात गेल्या 24 तासांत, 42,625 नव्या कोविड ग्रस्त रुग्णांची नोंद झाली.
रोज नोंदल्या जाणाऱ्या नव्या कोविड बाधितांची संख्या गेले सलग अडतीस दिवस 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांचा हा परिणाम आहे.
भारतातील कोविड सक्रीय रुग्णसंख्या आज 4,10,353 इतकी आहे आणि सध्या सक्रीय असलेल्या रुग्णांचे प्रमाण देशातील आतापर्यंतच्या एकूण कोविड बाधितांच्या संख्येच्या 1.29% इतके आहे.
देशभरात कोविड संसर्ग तपासणी चाचण्या करण्याची क्षमता लक्षणीयरीत्या वाढविण्यात आली असून गेल्या 24 तासांत देशात एकूण 18,47,518 चाचण्या करण्यात आल्या. संसर्गाला सुरुवात झाल्यापासून आतापर्यंत देशात 47 कोटी 31 लाखांहून अधिक  चाचण्या करण्यात आल्या.
देशभरात एकीकडे कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 2.36% आहे तर दैनंदिन पॉझिटीव्हिटी दर आज 2.31% इतका आहे. आता सलग 58 दिवस दैनंदिन पॉझिटीव्हिटी दर 5% हून कमी राहिला आहे.
अल्पसंख्यांक मंत्रालय
अल्पसंख्यक समुदायाच्या महिलांसाठी कौशल्य विकास योजना
नवी दिल्ली, 23 मार्च 2023
केंद्र सरकार, समाजातील सर्व प्रकारच्या घटकांच्या कल्याण आणि उत्थानासाठी, विशेषतः अल्पसंख्याक समुदायातील दुर्बल आणि उपेक्षित घटकांसाठी कल्याणकारी योजना राबवत असते. कौशल्य विकास आणि उद्यमशीलता मंत्रालयासह, सामाजिक न्याय आणि सक्षमीकरण मंत्रालय, वस्त्रोद्योग मंत्रालय, सांस्कृतिक कार्य मंत्रालय, महिला आणि बालविकास मंत्रालय आणि ग्रामीण विकास मंत्रालाय अशा विविध मंत्रालयांच्या अखत्यारीतील विभागांद्वारे ह्या योजना राबवल्या जातात.
केंद्रीय अल्पसंख्यक मंत्रालय “सीखो और कमाओ”, “उस्ताद” आणि “नई मंजिल” अशा विविध योजना अल्पसंख्यक समाजासाठी राबवत असते. सहा अनुसूचित अल्पसंख्याक समुदायासाठी असलेल्या या योजनांअंतर्गत, 30 टक्के जागा महिलांसाठी राखीव ठेवण्यात आल्या आहेत. त्याशिवाय, ‘नई रोशनी’ अशा नावाचीही एक योजना असून, अल्पसंख्यक समुदायातील महिलांच्या सक्षमीकरणाच्या उद्देशाने, त्यांच्यात नेतृत्व क्षमता विकसित करण्यासाठी ही योजना राबवली जाते. या योजनेअंतर्गत, नेतृत्वगुणांशी संबंधित विविध मुद्यांवर त्यांना प्रशिक्षण दिले जाते.
या सर्व योजनांतर्गत 2019-20 ते 2022-23 वितरित करण्यात आलेला आणि वापरण्यात आलेल्या निधीची सविस्तर माहिती खालीलप्रमाणे:
|
|
Funds allocated 
|
|
Rs. 1,251.50 crore
|
|
Actual Expenditure 
|
|
Rs.1,028.81 crore
वर उल्लेख केलेल्या या योजनेअंतर्गत, 2019-20 ते 2021-22 या कालावधीत, सहा अधिसूचित अल्पसंख्याक समुदायाच्या सुमारे 98,240 महिलांना प्रशिक्षण देण्यात आले आहे. अनुसूचित जाती/जमाती आणि इतर मागासवर्गीय समुदायाची वेगळी गटनिहाय आकडेवारी, या योजनेअंतर्गत ठेवली जात नाही.
वर उल्लेख केलेल्या सर्व योजना आता म्हणजेच 2022-23 पासून ‘प्रधानमंत्री विरासत का संवर्धन’ या योजनेमध्ये विलीन करण्यात आल्या आहेत. ज्याद्वारे अल्पसंख्यक समुदायाच्या लोकांच्या उपजीविकेच्या साधनात सुधारणा व्हावी, विशेषत: कारागीर समुदायाना कौशल्या विकास, शिक्षण आणि नेतृत्वविषयक प्रशिक्षण दिले जात असून, त्याद्वारे त्यांच्या उद्यमशीलतेला पाठबळ मिळत आहे.
केंद्रीय अल्पसंख्यक व्यवहार मंत्री स्मृति इराणी यांनी आज राज्यसभेत ही माहिती दिली.
G.Chippalkatti/R.Aghor/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 124
पंतप्रधान कार्यालय
4 जानेवारी 2019 रोजी पंतप्रधान मणिपुर आणि आसामला भेट देतील
इम्फाळमधील अनेक प्रकल्पांचे पंतप्रधानांच्या हस्ते उद्घाटन आणि भूमिपूजन
नवी दिल्ली, 3 जानेवारी 2019
पंतप्रधान नरेंद्र मोदी 4 जानेवारी 2019 रोजी मणिपूर आणि आसामला भेट देणार आहेत.
मणिपूरमध्ये पंतप्रधान अनेक प्रकल्प व योजनांचे उद्घाटन आणि भूमिपूजन करणार आहेत. मोरेह येथील एकीकृत चेक पोस्ट , दोलाईथाबी बॅरेज योजना, साओं मबंग येथे एफसीआय खाद्य भंडारण गोदाम, थंगलसुरुंगंद येथे इको टुरिझम कॉम्प्लेक्स तसेच विविध पाणीपुरवठा योजनांचा यामध्ये समावेश आहे. फलकाचे अनावरण करून पंतप्रधान या योजनांचे उद्घाटन करतील.
400 किलो व्हॅट क्षमतेची डबल सर्किट सिलचर-इंफाल लाइन पंतप्रधान देशाला समर्पित करेल.
इंफाळच्या धनमंजुरी विद्यापीठाचा पायाभूत सुविधांचा विकास, क्रीडा सुविधा आदी प्रकल्पांचे भूमीपूजनही पंतप्रधानांच्या हस्ते होणार आहे. इंफाळच्या पूर्व जिल्ह्यातील हपताकंजीबंग येथील बैठकीला ते संबोधित करतील.
असममध्ये पंतप्रधान सिलचरमधील रामनगर येथे सार्वजनिक रैलीला ते संबोधित करतील.
N.Sapre/ S. Tupe/D. Rane
(Visitor Counter : 60
महिला आणि बालविकास मंत्रालय
राजकारणातील महिलांसाठी 'शी इज अ चेंजमेकर' हा देशव्यापी क्षमता बांधणी कार्यक्रम राष्ट्रीय महिला आयोगाने केला सुरु
नवी दिल्ली, 7 डिसेंबर 2021
तळागाळातील महिला राजकीय नेत्यांचे नेतृत्व कौशल्य सुधारण्यासाठी, ग्रामपंचायत ते संसद सदस्य आणि राष्ट्रीय/राज्य स्तरावरील राजकीय पक्षांच्या पदाधिकाऱ्यांसह राजकीय कार्यकर्त्यां या सर्व स्तरावरील महिला प्रतिनिधींसाठी, राष्ट्रीय महिला आयोगाने  आज 'शी इज अ चेंजमेकर' या देशव्यापी क्षमता बांधणी कार्यक्रमाची सुरुवात केली. महिला राजकीय नेत्यांची क्षमता बांधणी आणि वक्तृत्व, लेखन इत्यादीसह त्यांचे निर्णय आणि संवाद कौशल्य सुधारणे या उद्देशाने क्षमता बांधणी कार्यक्रम प्रदेशनिहाय प्रशिक्षण संस्थांच्या सहकार्याने हाती घेतला जाईल.
रामभाऊ म्हाळगी प्रबोधिनी, ठाणे, महाराष्ट्र यांच्या सहकार्याने ‘शी इज अ चेंजमेकर’ या मालिकेअंतर्गत प्रशिक्षण कार्यक्रमांचा अधिकृत शुभारंभ आज झाला.राष्ट्रीय महिला आयोगाच्या अध्यक्षा श्रीमती रेखा शर्मा यांनी या कार्यक्रमाचा प्रारंभ केला. ७ ते ९ डिसेंबर या कालावधीत ‘महानगरपालिकेतील महिलांसाठी’ तीन दिवसीय क्षमता बांधणी कार्यक्रमाचे आयोजन करण्यात आले आहे.या कार्यक्रमाचा प्रारंभ करताना श्रीमती शर्मा म्हणाल्या, राजकारणात महिलांचा सहभाग वाढवणे ही काळाची गरज आहे आणि आयोग त्यांना संसदेपर्यंतच्या प्रवासात मदत करण्यासाठी कटिबद्ध आहे.“राजकारणात स्वत:ची ओळख निर्माण करू इच्छिणाऱ्या प्रत्येक स्त्रीला या कार्यक्रमाचा फायदा होईल आणि राजकारणात तिला हक्काची योग्य जागा मिळवण्यास मदत होईल, असा आमचा विश्वास आहे. मला आशा आहे की ‘शी इज अ चेंजमेकर’ हा प्रकल्प समाजात सकारात्मक बदल घडवून आणण्याचा संकल्प करणाऱ्या महिलांच्या जीवनात एक नवीन सुरुवात करेल,” असे श्रीमती शर्मा यांनी सांगितले.
Jaydevi PS/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 412
राष्ट्रपती कार्यालय
भारताच्या राष्ट्रपतींनी उज्जैन येथे अखिल भारतीय आयुर्वेद महासंमेलनाच्या 59 व्या महाधिवेशानाचे आणि सरकारी आयुर्वेद वैद्यकीय महाविद्यालयाच्या नवीन इमारतीचे केले उद्घाटन
आयुर्वेद अधिक खोलवर जाणून घेण्याची आणि सध्याच्या काळानुसार तांत्रिक बाबींमध्ये सुधारणा करण्याची हीच वेळ: राष्ट्रपती कोविंद
भारताचे राष्ट्रपती श्री. राम नाथ कोविंद यांनी आज मध्यप्रदेशमधील उज्जैन येथे अखिल भारतीय आयुर्वेद महासंमेलनाच्या महाधिवेशानाचे उद्घाटन केले. यावेळी त्यांनी दूरदृश्यप्रणालीच्या माध्यमातून उज्जैनमधील सरकारी आयुर्वेद वैद्यकीय महाविद्यालयाच्या नवीन इमारतीचेही उद्घाटन केले.
या संमेलनाला संबोधित करताना राष्ट्रपती म्हणाले की, जगभरात अनेक वैद्यकीय प्रणाली अस्तित्वात आहेत, मात्र आयुर्वेद या सर्वांपेक्षा वेगळा आहे. आयुर्वेदाचा अर्थ आहे, जीवनाचे विज्ञान. ‘पॅथी’ हा शब्द जगभरात प्रचलित असलेल्या अनेक वैद्यकीय प्रणालींशी संबंधित आहे. एखादा रोग झाल्यावर त्याचा उपचार करण्याची पद्धत असा या शब्दाचा अर्थ आहे. मात्र आयुर्वेदामध्ये आरोग्यसेवेबरोबर रोग प्रतिबंधावरही भर दिला जातो.
आपल्याकडे आयुर्वेदाचे पारंपरिक ज्ञान आहे, हे आपले भाग्य असल्याचे राष्ट्रपती म्हणाले. परंतु आज प्रमाणीकरण आणि गुणवत्तेसाठी संशोधन आणि तपास करण्याची वेळ आहे. वैज्ञानिक चिकित्सेला जपून आणि आजच्या गरजेनुसार तांत्रिक बाबींमध्ये सुधारणा करून आयुर्वेदाचे ज्ञान अधिक खोलवर जाणून घेण्याची ही वेळ असल्याचे ते म्हणाले.
भारतीय वैद्यकीय चिकित्सा पद्धतींचे संरक्षण आणि प्रचार करण्यासाठी भारत सरकारने वेळोवेळी अनेक उपाययोजना केल्याचे राष्ट्रपती म्हणाले. तरी, वर्ष 2014 मध्ये स्वतंत्र आयुष मंत्रालयाची स्थापना झाल्यावर या कामाला आणखी गती मिळाली. भारत सरकारशी संबंधित विविध संशोधन परिषदांनी आयुर्वेदाच्या क्षेत्रात उल्लेखनीय काम केले आहे.
आपल्या आरोग्याची स्थिती आपला आहार, जीवन पद्धती आणि दिनचर्येवर देखील अवलंबून असते. आपली रोजची आणि ऋतूमानानुसार दिनचर्या काय असावी आणि आपला आहार कसा असावा, हे सर्व आयुर्वेदात स्पष्ट केल्याचे ते म्हणाले. या महाधिवेशाना दरम्यान ‘आयुर्वेद आहार- निरोगी भारताचा आधार’ या विषयावर चर्चा होणार असल्याचे त्यांनी नमूद केले. या विचारमंथनाचे फलित लोकांच्या आरोग्याचे रक्षण करण्यासाठी उपयोगी ठरेल असा विश्वास त्यांनी व्यक्त केला. अखिल भारतीय आयुर्वेद महासंमेलन सुरुवातीपासूनच आयुर्वेदाच्या शास्त्राला भारताची राष्ट्रीय वैद्यकीय प्रणाली बनवण्याचे काम करत आहे, याबद्दल त्यांनी समाधान व्यक्त केले.
राष्ट्रपती म्हणाले की, आयुर्वेदाचे प्रशासन, संशोधन आणि शिक्षणाशी संबंधित लोक एका ठिकाणी जमले आहेत, त्यामुळे अशी अपेक्षा करता येईल की प्रशासक धोरणात्मक मर्यादा दूर करतील आणि सामान्य लोकांमध्ये आयुर्वेदाबद्दल जागृती वाढवतील; आयुर्वेदाचे शिक्षक असे दर्जेदार शिक्षण देऊन पात्र चिकित्सक तयार करतील, जे लोकांना परवडणारे उपचार देऊ शकतील; आणि संशोधक रोगाचा उपाचार आणि रोग-विज्ञानाच्या नवीन क्षेत्रांमधील संशोधन, दस्तऐवजीकरण आणि प्रमाणीकरणाच्या माध्यमातून आयुर्वेदाची पोहोच, परिणामकारकता आणि लोकप्रियता वाढवतील.
संरक्षण मंत्रालय
यंदाचा सैन्य दिन साजरा करण्यासाठी भारतीय सेनेतर्फे वृक्षारोपण मोहिमेचे आयोजन
पुणे , 12 जानेवारी 2023
बंगळुरू येथे प्रथमच मुख्यालय दक्षिण कमांडच्या नेतृत्वाखाली सैन्य दिन 15 जानेवारी 2023 रोजी साजरा केला जाणार आहे. त्यानिमित्त होणाऱ्या संचलनाबरोबरच भारतीय लष्कराच्या पर्यावरणीय जबाबदाऱ्यांप्रती असलेल्या बांधिलकीच्या अनुषंगाने भारतीय लष्कर "गो ग्रीन" मोहीम राबवत आहे. या मोहिमेअंतर्गत 14 जानेवारी 2023 रोजी दक्षिण कमांड परिसरामध्ये 75 हजार रोपे लावण्यासाठी लष्कर प्रयत्नशील असेल.
ही वृक्षारोपण मोहीम लष्करी तसेच नागरी भागात राबवली जाईल. लष्कराचे कर्मचारी, वन विभाग, शाळकरी मुले, टेरिटोरियल आर्मी इकोलॉजिकल बटालियन आणि इतर सरकारी संस्था या मोहिमेत सहभागी होतील.या रोपांमध्ये सावली देणारी झाडे, फळझाडे, औषधी वनस्पती आणि इतर वनस्पतींचा समावेश असेल.
पुणे येथे मुख्यालय , दक्षिण महाराष्ट्र आणि गोवा उपक्षेत्र अंतर्गत वृक्षारोपण मोहीम राबविण्यात येत आहे. लष्करी आणि नागरी आस्थापनांमध्ये 3000 रोपे लावण्याचे प्रस्तावित आहे. केवळ वृक्षारोपण करून ही पृथ्वी हरित करणे हेच या मोहिमेचे ध्येय नसून पृथ्वी हरित आणि स्वच्छ ठेवण्याच्या महत्त्वाबाबत तरुणांमध्ये आणि सर्वसामान्यांमध्ये जागरूकता निर्माण करण्याची एक संधी म्हणून या मोहिमेकडे पाहिले जात आहे.
जागरूकता निर्माण करण्याचा हा उपक्रम आर्मी डे परेड 2023 आणि स्वातंत्र्याच्या अमृत महोत्सवानिमित्त आयोजित अनेक कार्यक्रमांपैकी एक आहे. केवळ पुणे येथेच नाही तर दक्षिण कमांडच्या कार्यक्षेत्रातील 11 राज्यांमध्ये हा उपक्रम राबवला जात आहे. भारतीय सैन्याच्या “सेवा परमो धर्म” या ब्रीदवाक्याला जागण्याचा तसेच सामंजस्य आणि समृद्धीचा संदेश हा उपक्रम देत आहे.
S.Kane/P.Jambhekar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 84
पंतप्रधान कार्यालय
दिल्लीत करोल बाग इथल्या आगीतल्या मृतांप्रती पंतप्रधानांकडून दु:ख
नवी दिल्ली, 12 फेब्रुवारी 2019
दिल्लीतल्या करोल बाग इथल्या आगीतल्या मृतांप्रती, पंतप्रधान नरेंद्र मोदी यांनी दु:ख व्यक्त केले आहे.
या घटनेमुळे तीव्र दु:ख झाले. या दुर्घटनेतल्या जखमींच्या प्रकृतीला लवकर आराम वाटावा, असे पंतप्रधानांनी म्हटले आहे.
B.Gokhale/N.Chitale/D. Rane
(Visitor Counter : 86
संरक्षण मंत्रालय
आयएनएस सह्याद्री 13-16 ऑगस्ट दरम्यान सुवा, फिजीच्या दौऱ्यावर
(नवी दिल्ली, 13 ऑगस्ट 2018
फिजीबरोबर द्विपक्षीय संबंध अधिक दृढ करण्यासाठी सह्याद्री हे नौदलाचे जहाज आज सकाळी सुवा बंदरात दाखल झाले.
हवाई येथे रिमपॅक 2018 मध्ये सहभागी झाल्यानंतर भारतात परततांना हे जहाज फिजीला भेट देणार आहे. यावेळी सह्याद्री जहाजाचे कर्मचारी फिजीच्या नौदल कर्मचाऱ्यांशी संवाद साधणार आहेत. 14 ऑगस्ट 2018 रोजी ते सामान्य जनतेसाठी खुले असेल.
फिजी सरकारच्या सहकार्याने 15 ऑगस्ट रोजी सुवा येथील रातु सुकुना पार्क येथे वैद्यकीय शिबिराचे आयोजन करण्यात आले असून भारत आणि फिजीमधील डॉक्टर्स मोफत आरोग्य तपासणी करणार आहेत.
आयएनएस सह्याद्री, आरएफएमएफ आणि भारतीय दुतावासातील अधिकारी 14 ऑगस्ट रोजी मॅनग्रोव्ह/चंदनाच्या वृक्षारोपणात सहभागी होणार आहेत. आयएनएस सह्याद्री सुवा बंदरात 15 ऑगस्ट रोजी 72 वा स्वातंत्र्यदिन साजरा करणार आहे.
B.Gokhale/S.Kane/P.Kor
महिला आणि बालविकास मंत्रालय
महिला आणि बालविकास मंत्रालय 1 ते 8 मार्च दरम्यान साजरा करणार आंतरराष्ट्रीय महिला दिन सप्ताह
नवी दिल्ली, 28 फेब्रुवारी 2022
महिला आणि बालविकास मंत्रालय 1 ते 8 मार्च दरम्यान ‘आंतरराष्ट्रीय महिला दिन सप्ताह’ स्वातंत्र्याच्या अमृतमहोत्सवाचा भाग म्हणून एक विशेष सप्ताह म्हणून साजरा करणार आहे. आंतरराष्ट्रीय महिला दिनाच्या निमित्ताने आठवडाभर साजऱ्या होणाऱ्या या सोहळ्यात विविध कार्यक्रमांचे आणि महिलांची सुरक्षा आणि सक्षमीकरणाशी संबंधित विविध विषयांवर आधारित समाज माध्यम उपक्रमांचे आयोजन होणार आहे. राष्ट्रीय आणि आंतरराष्ट्रीय संघटना आणि तज्ञ यांच्या भागीदारीने आणि महिला आणि बालकांच्या आणि त्यांच्या संरक्षणासाठी आणि सक्षमीकरणासाठी थेट काम करणाऱ्या कर्मचाऱ्यांच्या सक्रिय सहभागाने हे कार्यक्रम आयोजित करण्यात येत आहेत. या सोहळ्याचा प्रारंभ उद्यापासून म्हणजेच एक मार्चपासून ब्युरो ऑफ पोलिस रिसर्च अँड डेव्हलपमेंट यांच्या सहकार्याने महिलांची सुरक्षा आणि सुरक्षितता याबाबत जागरुकता निर्माण करण्यासाठी केला जाणार आहे. या दिवशी राष्ट्रीय बाल हक्क संरक्षण आयोग देखील आपला वर्धापनदिन साजरा करणार आहे. या कार्यक्रमात बालकांवर विशेष भर असेल आणि बालकांच्या एका प्रदर्शनाचे आयोजन करण्यात येईल आणि बालकांना लाल किल्ल्याची मार्गदर्शनपर सफर घडवण्यात येईल.
सप्ताहाच्या अखेरच्या दिवशी 8 मार्च 2022 रोजी नारी शक्ती पुरस्कार आणि सर्व राज्ये/ केंद्रशासित प्रदेशांच्या महिला पोलिस प्रतिनिधींसाठी आंतरराष्ट्रीय महिला दिन परिषद या दोन प्रमुख कार्यक्रमांचे आयोजन होणार आहे. महिलांच्या असामान्य कामगिरीचा सन्मान करण्यासाठी आणि विविधता असलेल्या उपस्थितांमध्ये एक संघटित बळ म्हणून भारतभरात स्त्री-पुरुष समानतेचा पुरस्कार करण्याची भावना जागृत करण्यासाठी हे कार्यक्रम आयोजित करण्यात आले आहेत.
स्त्री-पुरुष समानता, समता आणि महिलाच्य सक्षमीकरणासंदर्भात झालेल्या प्रगतीचा गौरव या दिवसाच्या निमित्ताने करण्यात येईल. त्याचबरोबर या संदर्भात झालेल्या उल्लेखनीय कामगिरींचे प्रभावी दर्शन घडेल आणि स्त्री-पुरुष समानतेला चालना देण्याचा ध्यास निर्माण होईल.R.Aghor/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 228
रस्ते वाहतूक आणि महामार्ग मंत्रालय
रस्ते सुरक्षेच्याबाबतीत सर्वसामान्यांमध्ये जागरुकता निर्माण करण्यासाठी रस्ते सुरक्षा-संदेश प्रसार
रस्ते सुरक्षेच्याबाबतीत सर्वसामान्यांमध्ये जागरुकता निर्माण करण्यासाठी रस्ते व महामार्ग मंत्रालयाने रस्ते सुरक्षा-संदेश प्रसारास सुरूवात केली आहे.
हे संदेश खालील लिंकवर पाहता येतील.
https://pib.gov.in/InfographicsDetails.aspx?Id=1304
https://pib.gov.in/InfographicsDetails.aspx?Id=1303
https://www.youtube.com/watch?v=lDQ3-7-wAOI
पंतप्रधान कार्यालय
मध्य प्रदेशातील बैतूल येथील अपघातात झालेल्या जीवितहानीबद्दल पंतप्रधानांकडून शोक व्यक्त
अपघातग्रस्तांना प्रधानमंत्री राष्ट्रीय सहाय्य निधीतून सानु्ग्रह अनुदान जाहीर
नवी दिल्ली, दि. 4 नोव्हेंबर, 2022
पंतप्रधान नरेंद्र मोदी यांनी मध्य प्रदेशातील बैतुल येथील अपघातात झालेल्या जीवितहानीबद्दल तीव्र शोक व्यक्त केला आहे. पंतप्रधान मोदी यांनी अपघातग्रस्तांसाठी प्रधानमंत्री राष्ट्रीय सहाय्य निधी  मधून सानुग्रह अनुदान जाहीर केले आहे.
पंतप्रधानांनी एका ट्वीटमध्ये म्हटले आहे की;
‘मध्य प्रदेशातील बैतुल येथील अपघातात झालेल्या जीवितहानीबद्दल खूप दु:ख वाटले. अपघातामध्ये ज्यांना आपले प्राण गमवावे लागले, त्यांच्याविषयी माझ्या मनात सहवेदना आहेत. अपघातामधील जखमींची प्रकृती लवकर सुधारावी, अशी इच्छा. अपघातग्रस्तांना प्रधानमंत्री राष्ट्रीय सहाय्य निधी  मधून सानुग्रह अनुदान जाहीर करतो. या अपघातामध्ये मृत्यू पावलेल्या व्यक्तींच्या जवळच्या नातेवाइकाला दोन लाख रूपये तर जखमींना उपचारासाठी 50,000 रूपये अनुदान देण्यात येईल : पंतप्रधान’’
अर्थ मंत्रालय
तंत्रज्ञानाच्या माध्यमातून जीवनमान सुधारण्यावर सरकारचा भर
सोलार स्टोअर आणि बॅटरी चार्जर यांना प्रोत्साहन देण्यासाठी एलईडी बल्ब अभियानाच्या पद्धतीचा वापर
सुरळीत रेल्वे प्रवासासाठी रेल्वे स्थानकांच्या आधुनिकीकरणाचा मोठा कार्यक्रम सुरू
नवी दिल्ली, 5 जुलै 2019
नागरिकांचे जीवनमान सुधारण्याचे सरकारचे उद्दिष्ट आहे. डिजिटल देयके सर्वत्र स्वीकारली जात आहे. तंत्रज्ञानाचा वापर हे जीवनमान सुधारण्यासाठी एक सक्षम साधन आहे. केंद्रीय अर्थआणि कंपनी व्यवहार मंत्री निर्मला सितारमन यांनी आज केंद्रीय अर्थसंकल्प 2019-20 संसदेत सादर करताना हे सांगितले.
सुमारे तीस लाख कामगार प्रधानमंत्री श्रमयोगी मानधन योजनेत समाविष्ट झाले आहेत. असंघटित आणि अनौपचारिक क्षेत्रातील 60 वर्षांवरील कामगारांना दर महिना तीन हजार रुपये निवृत्ती वेतन उपलब्ध करून दिले जाण्याचे या योजनेचे लक्ष्य आहे. पंतप्रधानांनी अहमदाबाद येथे 5 मार्च 2019 रोजी या योजनेचे उद्घाटन केले.
उज्वला योजना
जीवन सुलभ करण्यासाठी स्वच्छ वातावरण आणि शाश्वत उर्जेचा वापर कायम ठेवणे महत्त्वपूर्ण असल्याचे केंद्रीय अर्थमंत्री यांनी सांगितले. सुमारे 35 कोटी एलईडी बल्ब उज्वला योजनेअंतर्गत वितरित करण्यात आल्याचे त्या म्हणाल्या यामुळे वार्षिक 18,341 कोटी बचत झाली आहे. एलईडी मिशनच्या धर्तीवर देशात सौर आणि बॅटरी चार्जर्सच्या वापरला प्रोत्साहन दिले जाईल.
रेल्वे स्थानकांचे आधुनिकीकरण
सामान्य नागरिकांच्या सुलभ रेल्वे प्रवासासाठी या वर्षात रेल्वे स्थानकांचे आधुनिकीकरण करण्याच्या उद्देशाने एक मोठा कार्यक्रम सुरू केला जाणार असल्याचे केंद्रीय अर्थमंत्र्यांनी सांगितले.
G.C/S.Tupe/P.M
(Visitor Counter : 80
पंतप्रधान कार्यालय
डॉ. बाबासाहेब आंबेडकर यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 14 एप्रिल 2022
पंतप्रधान नरेंद्र मोदी यांनी डॉ. बाबासाहेब आंबेडकर यांना त्यांच्या जयंतीनिमित्त आदरांजली वाहिली आहे.
ट्विट संदेशामध्ये पंतप्रधान म्हणाले;
"डॉ. बाबासाहेब आंबेडकर यांना त्यांच्या जयंतीनिमित्त विनम्र अभिवादन. त्यांनी भारताच्या प्रगतीत अमिट योगदान दिले आहे. आपल्या राष्ट्रासाठी त्यांची स्वप्ने पूर्ण करण्याच्या आपल्या वचनबद्धतेचा पुनरुच्चार करण्याचा हा दिवस आहे."
S.Thakur/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
संरक्षण उत्पादनांची निर्यात
नवी दिल्ली, 20 मार्च 2023
डिपार्टमेंट ऑफ डिफेन्स प्रोडक्शन अर्थात संरक्षणसामग्री उत्पादक विभागाने  स्पेशल केमिकल्स, ऑर्गेनिझम, मटेरिअल्स, इक्विपमेंट अँड टेक्नॉलॉजी  च्या श्रेणी 6 मध्ये समाविष्ट असलेल्या युद्धसामग्री सूचीच्या वस्तूंच्या निर्यातीसाठी कायदेशीर परवानगी दिली आहे. डीडीपीने जारी केलेल्या मानक कार्यप्रणालीनुसार  अशा निर्यातीला परवानगी दिली जाते. ही उपकरण सामग्री जगभरातील विविध देशांमध्ये निर्यात केली जाते. याबाबतीत ज्या देशांसोबत करार झाले आहेत आणि वाटाघाटी झाल्या आहेत त्यांची नावे धोरणात्मक कारणांमुळे उघड करता येत नाहीत. गेल्या पाच वर्षांतील संरक्षण सामग्रीच्या निर्यातीचे मूल्य खालीलप्रमाणे आहे.

|
|
|
|
2017-18
|
|
2018-19
|
|
2019-20
|
|
2020-21
|
|
2021-22
|
|
2022-23

|
|
Value of Export
|
|
4,682
|
|
10,746
|
|
9,116
|
|
8,435
|
|
12,815
|
|
13,399
संरक्षण राज्यमंत्री अजय भट्ट यांनी आज राज्यसभेत विजय पाल सिंह तोमर यांच्या प्रश्नावर लेखी उत्तर देताना ही माहिती दिली.
G.Chippalkatti/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 89
माहिती आणि प्रसारण मंत्रालय
शांघाय सहकार्य संघटना चित्रपट महोत्सवात एससीओ क्षेत्रातील भारतीय चित्रपटांची वाढती लोकप्रियता या विषयावर चर्चासत्र आयोजित
भारतीय सिनेमाच्या ताजेपणामुळेच प्रेक्षक त्याकडे आकर्षित होतात: चित्रपट निर्माते राहुल रवैल
भावना नेहमीच वैश्विक असतात: ज्येष्ठ अभिनेत्री आशा पारेख
जगभरातील चित्रपट महोत्सवांचे वेगळेपण हे आहे की ते प्रवाहापेक्षा वेगळ्या चित्रपटांना व्यासपीठ देतात असे दिग्दर्शक रमेश सिप्पी यांचे मत
शांघाय सहकार्य संघटना  चित्रपट महोत्सवाच्या पहिल्या इन कॉन्वर्सेशन सत्राला आज प्रेक्षकांनी तुडुंब गर्दी केली होती. एससीओ प्रदेशातील भारतीय चित्रपटांची वाढती लोकप्रियता, या विषयावर आयोजित चर्चासत्राच्या पॅनेलचे सदस्य म्हणून चित्रपटकर्मी आणि लेखक राहुल रवैल, चित्रपट दिग्दर्शक रमेश सिप्पी आणि ज्येष्ठ अभिनेत्री अशा पारेख यांचा सहभाग होता. व्हिस्लिंग वूड्स इंटरनॅशनलचे उपाध्यक्ष चैतन्य चिंचलीकर यांनी या चर्चासत्राचे संचालन केले. भारतीय सिनेमाला लोकप्रिय बनवणारे घटक आणि त्यावर असलेल्या विविध संस्कृतींचा प्रभाव यावर पॅनेलच्या सदस्यांनी आपले विचार मांडले.
चर्चासत्रादरम्यान, भारतीय सिनेमाचे इथल्या जनतेशी असलेले घट्ट नाते यावर सदस्यांनी चर्चा केली. राज कपूर हे केवळ यूएसएसआरमध्येच नव्हे तर इराण आणि तुर्कीमध्येही कसे लोकप्रिय होते, हे राहुल रवैल यांनी सांगितले. सिनेमामधील पात्रांच्या साधेपणामुळेच या सीमा अस्पष्ट होत असल्याचं रमेश सिप्पी म्हणाले. तर संगीतामुळेच हे नातं जोडलं जात असल्याचं आशा पारेख यांनी सांगितलं.
रमेश सिप्पी यांनी 'चांदनी चौक टू चायना' चित्रपट बनवतानाचे आपले अनुभवही सांगितले. चीनी जनतेचा कष्टाळूपणा आणि सहकार्य याचे कौतुक त्यांनी केले. यासारखे गुण एससीओ क्षेत्राला चित्रपट निर्मितीसाठी अधिक अनुकूल बनवते. चीनी सिनेमामधील कुंग-फू आणि अॅक्शन सीक्वेन्सची पण त्यांनी प्रशंसा केली.
भारतीय सिनेमाच्या ताजेपणामुळेच लोक त्याकडे आकर्षित होतात असे राहुल रवैल म्हणाले. भावना या नेहमीच वैश्विक असतात असं मत आशा पारेख आणि रमेश सिप्पी यांनी मांडलं. सीक्रेट सुपरस्टार सारख्या चित्रपटाला चीनमध्ये मिळालेली लोकप्रियता म्हणजे, समाजामधील एखादी लांच्छनास्पद बाब संपूर्ण क्षेत्रातील लोकांसाठीच किती तापदायक असू शकते, याचा पुरावा आहे.
आशा पारेख यांनी भारतीय सिनेमाला पाश्चिमात्त्य होण्यापासून रोखून त्याचं भारतीयत्व जीवंत ठेवण्याचा आग्रह धरला. रमेश सिप्पी यांनी भारतीयत्व जपताना जगभरातील शक्यतांचा शोध घेण्याची तितकीच उत्सुकताही दाखवायला हवी, असा आग्रह धरला.
एससीओ चित्रपट महोत्सवात आणखी काय भर घालायला हवी, यावर बोलताना पॅनेलच्या सदस्यांचे एकमत होते की, चित्रपट निर्मितीमधील अधिक सहकार्याद्वारे, या प्रदेशातील लोकांनी भू-सामाजिक ज्ञान जोपासायला हवे. रमेश सिप्पी यांनी असेही निदर्शनास आणून दिले की जगभरातील चित्रपट महोत्सवांचे वेगळेपण यात आहे की ते ऑफबीट  चित्रपटांना व्यासपीठ देतात, ज्याची अन्यथा नोंद घेतली जात नाही.